
12. marts 2020



Kære pårørende til beboere på Blindecenter Bredegaard 


Det seneste stykke tid har ingen af os kunne undgå at høre om corona / covid-19-virussen og de fleste af os er berørte af den omsiggribende situation som Danmark og mange andre lande er i for tiden. 

På Bredegaard forholder vi os aktivt til situationen og som en del af Region Hovedstaden følger vi de retningslinjer og anbefalinger, som myndighederne udsteder. Myndighedernes anbefalinger vil have indflydelse på beboernes færden det næste stykke tid. 

Beboerne på Bredegaard er i kategorien ”særligt udsatte” og det er vores absolutte topprioritet at beskytte dem. 

Det betyder, at vi henstiller til, at ingen pårørende besøger beboere på Bredegaard til og med d. 30. marts 2020. Vælger beboeren/I at tage en Bredegaard-beboer med hjem på besøg, skal beboeren være i karantæne på besøgsstedet i 14 dage. 

Derudover kan jeg oplyse om, at dagtilbuddet er lukket til og med d. 30. marts 2020. Ture ud af huset som fx SAC og træning i sundhedscentret samt besøg udefra fra fx fysioterapi og aftenskolen er indtil videre sat i bero. 

Fra i morgen spises alle måltider i husene. Alt administrativt personale arbejder hjemmefra til og med d. 30. marts 2020. 

Vi håber, at vi med disse foranstaltninger ikke kommer i berøring med virusset. Medarbejderne gør deres bedste for at passe på beboerne og vil skabe en god stemning med hyggelige tiltag i denne særlige situation.

Vi vil orientere jer løbende, når der er nyt. 


Med venlig hilsen


Louise Rubin
Stedfortræder

E-mail: marie.louise.rubin.andersen@regionh.dk 

